CELEX: 22020D0330
Language: lt
Date: 1576195200000
Title: 2019 m. gruodžio 13 d. EEE jungtinio komiteto sprendimas Nr. 312/2019, kuriuo iš dalies keičiamas EEE susitarimo XI priedas (Elektroniniai ryšiai, audiovizualinės paslaugos ir informacinė visuomenė) [2020/330]

5.3.2020   
               
               
                  LT
               
               
                  Europos Sąjungos oficialusis leidinys
               
               
                  L 68/67
               
            
         EEE JUNGTINIO KOMITETO SPRENDIMAS
         Nr. 312/2019
         2019 m. gruodžio 13 d.
         kuriuo iš dalies keičiamas EEE susitarimo XI priedas (Elektroniniai ryšiai, audiovizualinės paslaugos ir informacinė visuomenė) [2020/330]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtrauktas 2019 m. rugpjūčio 2 d. Komisijos įgyvendinimo sprendimas (ES) 2019/1345, kuriuo dėl mažojo nuotolio radijo ryšio įrenginių radijo spektro naudojimo srities suderintų techninių sąlygų atnaujinimo iš dalies keičiamas Sprendimas 2006/771/EB (1);
                  
               
                     (2)
                  
                  
                     todėl EEE susitarimo XI priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo XI priede 5cz punktas (Komisijos sprendimas 2006/771/EB) papildomas šia įtrauka:
            
                        „—
                     
                     
                        
                           32019 D 1345: 2019 m. rugpjūčio 2 d. Komisijos įgyvendinimo sprendimas (ES) 2019/1345 (OL L 212, 2019 8 13, p. 53).“
                     
                  
         
            2 straipsnis
            
               Europos Sąjungos oficialiojo leidinio EEE priede skelbtinas Įgyvendinimo sprendimo (ES) 2019/1345 tekstas islandų ir norvegų kalbomis yra autentiškas.
         
         
            3 straipsnis
            Šis sprendimas įsigalioja 2019 m. gruodžio 14 d., jei pateikti visi pranešimai pagal EEE susitarimo 103 straipsnio 1 dalį (*1).
         
         
            4 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2019 m. gruodžio 13 d.
            
               
                  EEE jungtinio komiteto vardu
               
               
                  Pirmininkas
               
               Gunnar PÁLSSON
            
         
         
            (1)  OL L 212, 2019 8 13, p. 53.
         
            (*1)  Konstitucinių reikalavimų nenurodyta.